**Notă informativă**

**la proiectul hotărârii de Guvern pentru aprobarea modului de acordare a mijloacelor Fondului național de dezvoltare a agriculturii și mediului rural pentru compensarea parțială a accizelor la motorină utilizată de producătorii agricoli în anul 2022**

|  |
| --- |
| **1. Denumirea autorului şi, după caz, a participanților la elaborarea proiectului** |
| Ministerul Agriculturii și Industriei Alimentare |
| 1. **Condițiile ce au impus elaborarea proiectului de act normativ și finalitățile urmărite** |
| În contextul scumpirii galopante a inputurilor, în special a motorinei, atât în plan internațional, regional, cât și național, Ministerul a consultat cu toate părțile interesate intervențiile ce urmează a fi întreprinse în acest scop.  De menționat că, prețul unui litru de motorină la moment trece de cifra de 27 lei, ceea ce constituie mai mult cu cca 15 lei față de prețurile din anul precedent, atunci când pentru 1 litru de motorină procurată angro, producătorii agricoli achitau cca 12 lei.  Astfel, prețurile mari la motorină vor majora sine – costul materiei prime cu cel puțin 40%, față de anul trecut, creând astfel majorări în lanț a prețurilor pentru produsele finite, în special pentru produsele social importante.  Totodată, pe lângă prețurile mari la motorină, prețurile la îngrășăminte au crescut de peste 3 ori față de anul trecut, iar producătorii agricoli sunt în situația în care necesită surse financiare suplimentare pentru efectuarea lucrărilor de sezon și întreținerea exploatațiilor agricole.  La fel, din cauza insuficienței precipitațiilor, în perioada optimă de semănat în toamna anului 2021, precum și din cauza întârzierii campaniei de recoltare a culturilor de câmp cu 2-3 săptămâni, suprafețele de toamnă semănate cu grâu, constituie cel mai mic indicator din ultimii 10 ani (cca 255 mii ha).  Astfel, pentru asigurarea necondiționată a securității alimentare a țării, reieșind din sursele disponibile la Buget se propune acordarea a 200 mil lei din Fondul național de dezvoltare a agriculturii și mediului rural, pentru compensarea a 30% din cota accizei pentru motorină din anul 2022, ceea ce constituie 894 lei/tonă.  Sursele financiare direcționate spre compensarea accizei pentru motorină va asigura producătorii agricoli cu surse financiare, în contextul efectuării lucrărilor agricole de sezon și întreținerea exploatațiilor agricole. |
| 1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul nominalizat nu conține norme privind armonizarea legislației naționale cu legislația Uniunii Europene |
| 1. **Principalele prevederi ale proiectului și evidențierea elementelor noi** |
| Proiectul hotărârii pentru aprobarea modului de acordare a mijloacelor Fondului național de dezvoltare a agriculturii și mediului rural pentru compensarea parțială a accizelor la motorină utilizată de producătorii agricoli în anul 2022, stabileşte modul de acordare a mijloacelor financiare destinate compensării parţiale a accizelor la motorină utilizată de producătorii agricoli în anul 2022 pentru efectuarea lucrărilor în exploatațiile agricole.  În acest scop, din Fondul național de dezvoltare a agriculturii și mediului rural vor fi alocate surse financiare de 200 mil lei, care urmează a fi distribuite prin intermediul Agenției de Intervenție și Plăți pentru Agricultură.  Accizele la motorină vor fi compensate în mărime de 30% din cota stabilită pentru anul 2022 sau 894 lei per tonă.  De menționat că, în cadrul prezentului Regulament vor fi eligibili toate categoriile de producători agricoli, în sensul Legii nr. 276/2016 (micro, mici, mijlocii și mari).  La fel, compensațiile respective urmează a fi distribuite pentru producătorii agricoli atât din sectorul vegetal, cât și pentru cei din sectorul zootehnic, în baza unor norme care stabilesc cuantumul mediu necesar a motorinei pentru 1 ha și per cap de animal, specificat pentru fiecare în parte.  Pentru a fi eligibile compensării, solicitanții trebuie:  1) să fie înregistrați în modul stabilit, nu mai târziu de data depunerii cererii de solicitare a compensațiilor;  2) să dețină legal terenurile agricole, exploatațiile zootehnice și alte exploatații agricole;  3) exploatațiile agricole să fie cu termenul de funcționare utilă neexpirat;  4) motorina să fie utilizată pentru efectuarea lucrărilor în exploatațiile agricole.  La fel, dosarul de acordare a compensației va conține un șir de documente obligatorii în contextul solicitării compensației pentru sectorul vegetal și zootehnic.  Subsidiar, pentru implementarea Regulamentului respectiv, la elaborarea proiectului de modificare a Legii bugetului de stat nr. 205/2021, Ministerul Agriculturii și Industriei Alimentare va înainta propuneri de modificare a Legii nr. 276/2016 cu privire la principiile de subvenționare în dezvoltarea agriculturii și mediului rural, prin includerea unor derogări de la prevederile prezentei legi, unde mijloacele Fondului național de dezvoltare a agriculturii și mediului rural vor fi utilizate, în mărimea și modul stabilite de către Guvern, pentru compensarea parțială a accizelor la motorină utilizată de producătorii agricoli în anul 2022. |
| 1. **Fundamentarea economico-financiară** |
| Pentru implementare acestui proiect vor fi alocate surse financiare în mărime de 200 mil lei din Fondul național a agriculturii și mediului rural. |
| 1. **Modul de încorporare a actului în cadrul normativ în vigoare** |
| Proiectul este elaborat în temeiul art. 2 lit. e) din Legea bugetului de stat pentru anul 2022 nr. 205/2021 (Monitorul Oficial al Republicii Moldova, 2021, nr. 315-324, art. 478) |
| 1. **Avizarea şi consultarea publică a proiectului** |
| Proiectul a fost plasat spre consultări publice pe pagina web a Ministerului și particip.gov.md |
| **8. Constatările expertizei anticorupție** |
|  |
| **9. Constatările expertizei de compatibilitate** |
| Nu este necesară. |
| **10. Constatările expertizei juridice** |
|  |
| **11. Constatările altor expertize** |
|  |

**Ministru Viorel GHERCIU**